CELEX: 32012R0007
Language: hr
Date: 2012-01-05 00:00:00
Title: Provedbena uredba Komisije (EU) br. 7/2012 od 5. siječnja 2012. o izmjeni Uredbe Vijeća (EZ) br. 1183/2005 o uvođenju određenih posebnih mjera ograničavanja protiv osoba koje krše embargo na oružje u odnosu na Demokratsku Republiku Kongo

18/Sv. 003
            
            
               HR
            
            
               Službeni list Europske unije
            
            
               270
            
         32012R0007
   
               L 004/1
            
            
               SLUŽBENI LIST EUROPSKE UNIJE
            
            
               05.01.2012.
            
         
      PROVEDBENA UREDBA KOMISIJE (EU) br. 7/2012
   od 5. siječnja 2012.
   o izmjeni Uredbe Vijeća (EZ) br. 1183/2005 o uvođenju određenih posebnih mjera ograničavanja protiv osoba koje krše embargo na oružje u odnosu na Demokratsku Republiku Kongo
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1183/2005 od 18. srpnja 2005. o uvođenju određenih posebnih mjera ograničavanja usmjerenih protiv osoba koje krše embargo na oružje u odnosu na Demokratsku Republiku Kongo (1), a posebno njezin članak 9. stavak 1. točku (a),
   budući da:
   
               (1)
            
            
               Prilog I. Uredbi (EZ) br. 1183/2005 navodi fizičke i pravne osobe, subjekte i tijela na koje se odnosi zamrzavanje financijskih sredstava i gospodarskih izvora na temelju te Uredbe.
            
         
               (2)
            
            
               Odbor za sankcije Vijeća sigurnosti Ujedinjenih naroda 12. listopada i 28. studenoga 2011. odobrio je ažuriranje popisa pojedinaca i subjekata koji podliježu zamrzavanju imovine. Prilog I. trebalo bi stoga na odgovarajući način izmijeniti,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 1183/2005 mijenja se kako je određeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. siječnja 2012.
      
         
            Za Komisiju, U ime predsjednika,
         
         
            Voditelj službe za instrumente vanjske politike
         
      
   
   
      (1)  SL L 193, 23.7.2005., str. 1.
   PRILOG
   Prilog I. Uredbi (EZ) br. 1183/2005 mijenja se kako slijedi:
   Pod naslov „A. Fizičke osobe” dodaju se sljedeći unosi:
   
               (a)
            
            
               
                  „Jamil Mukulu (alias (a) profesor Musharaf, (b) Steven Alirabaki, (c) David Kyagulanyi, (d) Musezi Talengelanimiro, (e) Mzee Tutu, (f) Abdullah Junjuaka, (g) Alilabaki Kyagulanyi, (h) Hussein Muhammad, (i) Nicolas Luumu, (j) Talengelanimiro. Datum rođenja: (a) 1965., (b) 1. siječnja 1964. Mjesto rođenja: selo Ntoke, podokrug Ntenjeru, okrug Kayunga, Uganda. Funkcija: (a) vođa Savezničkih demokratskih snaga (ADF), (b) zapovjednik, Savezničke demokratske snage. Državljanstvo: ugandsko. Ostali podaci: iz javno dostupnih izvora i službenih priopćenja, uključujući izvješća stručne skupine Odbora za sankcije UNVS-a u DR Kongu, proizlazi da je Jamil Mukulu vojni vođa Savezničkih demokratskih snaga (ADF), tj. strane vojne skupine koja djeluje u DR Kongu i sprečava razoružavanje i dobrovoljno vraćanje ili ponovno naseljavanje boraca ADF-a, kako je opisano u stavku 4. točki (b) Rezolucije 1857 (2008). Stručna skupina Odbora za sankcije UNVS-a u DR Kongu izvješćuje da je Jamil Mukulu vodio ADF, oružanu skupinu koja djeluje na području DR Konga, i osiguravao im materijalnu potporu. Iz više izvora, uključujući i izvješća stručne skupine Odbora za sankcije UNVS-a u DR Kongu, proizlazi da Jamil Mukulu i dalje ima utjecaj na politiku, da osigurava financiranje te izravno zapovijeda snagama ADF-a i nadzire njihove aktivnosti na terenu, uključujući i nadzor nad vezama s međunarodnim terorističkim mrežama. Datum uvrštenja na popis iz članka 5. stavka 1. točke (b): 12.10.2011.”
               
            
         
               (b)
            
            
               
                  „Ntabo Ntaberi Sheka. Datum rođenja: 4. travnja 1976. Mjesto rođenja: područje Walikale, Demokratska Republika Kongo. Položaj: vrhovni zapovjednik obrambenih snaga Nduma (Nduma Defence) u Kongu, skupina Mayi Mayi Sheka. Državljanstvo: kongoansko. Ostali podaci: Ntabo Ntaberi Sheka, vrhovni zapovjednik političkog ogranka Mayi Mayi Sheka, politički vođa kongoanske oružane skupine koja sprečava razoružanje, demobilizaciju ili reintegraciju boraca. Mayi Mayi Sheka je kongoanska paravojna skupina koja djeluje iz baza na području Walikale u istočnom dijelu DR Konga. Skupina Mayi Mayi Sheka izvodila je napade na rudnike u istočnom dijelu DR Konga, uključujući preuzimanje rudnika Bisiye i njihovo oduzimanje od lokalnih stanovnika. Ntabo Ntaberi Sheka također je počinio teške povrede međunarodnog prava čiji su cilj bila djeca. Ntabo Ntaberi Sheka je planirao i naredio niz napada na području Walikale od 30. srpnja do 2. kolovoza 2010. kako bi kaznio lokalno stanovništvo za suradnju sa snagama kongoanske vlade. Tijekom napada silovali su i odvodili djecu i podvrgavali ih prisilnom radu te okrutnom, neljudskom ili ponižavajućem postupanju. Paravojna skupina Mayi Mayi Sheka također je prisilno novačila dječake i na temelju novačenja zadržala ih u svojim redovima. Datum uvrštenja na popis iz članka 5. stavka 1. točke (b): 28.11.2011.”